*Az 1. számú határozati javaslat elfogadásához*

***egyszerű*** *többség szükséges,*

*a 2. számú határozati javaslat elfogadásához*

*a Mötv. 50. §-a alapján* ***minősített*** *többség szükséges,*

*az előterjesztés* ***nyilvános ülésen tárgyalható****!*

*112. számú előterjesztés*

Bátaszék Város Önkormányzata Képviselő-testületének 2017. május 31-én,

15,00 órakor megtartandó ülésére

*a Bátaszéki Mikrotérségi Óvoda és Bölcsődében új bölcsődei csoport létrehozásához szükséges döntések meghozatala*

|  |
| --- |
| **Előterjesztő:** dr. Bozsolik Róbert polgármester  **Készítette:** Takácsné Gehring Mária aljegyző    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  KOIS Bizottság: 2017. 05. 29.  Pénzügyi és Gazdasági Bizottság: 2017. 05. 30. |

***Tisztelt Képviselő-testület!***

Az érintett képviselő-testületek a május 9-ei együttes rendkívüli ülésen hozták meg azt a döntésüket, hogy a Bátaszéki Mikrotérségi Óvoda és Bölcsőde bölcsődei feladat-ellátási helyén a férőhelyek számát 12 fővel, egy csoporttal megemelik.

Az együttes testületi ülésre készített előterjesztésben részletesen leírtuk mind az előzményeket, mind a jogszabályi hátteret, kitértünk a tárgyi és személyi feltételek biztosítására, valamint vázoltuk a központi támogatás igénybevételének és a fenntartó támogatásra való jogosultságának feltételét is, illetve kiemeltük azt is, hogy az átszervezés mekkora ráfordítást igényel a város önkormányzatától. Meghatároztuk továbbá a szükséges döntések meghozatalának menetét.

Első lépésként a testületek és a Mikrotérségi Óvoda és Bölcsőde Intézmény-fenntartó Társulás Társulási Tanácsa is meghozta az elvi döntést a férőhelyek bővítésére és a működési terület kiterjesztésére Alsónyék és Pörböly községekre vonatkozóan.

Ezt követően a társulási tanács elnöke beszerezte a jogszabályban előírt szervezetek véleményét, így az intézmény alkalmazotti közössége, az óvodaszék, a szülői szervezet véleményét, és a bátaszéki német nemzetiségi önkormányzat egyetértését is.

A fenntartónak, vagyis a társulási tanácsnak az átszervezéssel kapcsolatos végső döntését május 31-éig kell meghoznia, és ezzel egyidejűleg az intézmény alapító okiratát is módosítani kell. Az erről szóló előterjesztést elkészítettük, amelyet a társulási tanács – mivel a hatályos társulási megállapodás a társulási tanács kizárólagos hatáskörébe utalja – a május 29-ei ülésén tárgyal meg.

Az alapító okirat módosítása szükségessé tette a társulási megállapodás felülvizsgálatát is, amelyet az alábbiak szerint javasolunk módosítani:

1. Az intézmény nevében meg kell jelenítenünk azt a nem köznevelési tevékenységet is, amelyet alapfeladatként ellát, esetünkben az étkeztetést, így az intézmény neve Bátaszéki Mikrotérségi Óvoda, Bölcsőde és Konyha lenne.
2. Változott a címe a konyhai egységnek, ezért módosítani kell a III. fejezet 1.3. pont b) alpontját.
3. A III. fejezet 2.) pont d) alpontjában a Társulási Tanács irányítási joga nemcsak az óvodai csoportok számának meghatározására és a maximális csoportlétszámától való eltérés engedélyezésére terjedne ki, hanem a bölcsődei csoportok és az intézményi dolgozói álláshelyek számának meghatározására is, illetve új e) pontként beemelnénk a bölcsőde szakmai programjának jóváhagyását.

4.-5. A Társulási Tanács elnöke hatásköreit összhangba hoznánk a III. fejezet 4.1. pontban kapott, az igazgató feletti egyéb munkáltatói jogok gyakorlására vonatkozóan.

6.-7. A szavazásnál, továbbá a munkaszervezet fenntartásához való hozzájárulás megfizetésénél figyelembe vehető lakosságszám egyértelműbben kerülne megfogalmazásra az alábbiak szerint:

Szavazásnál a Magyarország helyi önkormányzatairól szóló 2011. évi CLXXXIX. törvény 146. § (3) bekezdésére figyelemmel a helyi önkormányzati képviselők és polgármesterek általános választása évének január 1-jei lakosságszáma – jelenleg 2014. január 1-jei – az irányadó, míg a működési költségekhez való hozzájárulás lakosságszámhoz viszonyított aránya esetén pedig a mindenkori költségvetési törvény 2. melléklete Kiegészítő szabályokban meghatározottak szerint, ami a tárgyévet megelőző év január 1-jei állapot.

8. Jelenleg a bölcsőde fenntartásával kapcsolatos költségek kizárólag önkormányzatunkat terhelik, illetve az állami támogatások és az egyéb bevételek is. A működési terület kiterjesztésre került a társulásban résztvevő másik két településre is, így a fenntartási költségekhez az igénybevétel arányában hozzájárulást kellene fizetniük.

9. A lakosságszám meghatározásáról szóló mellékletet – figyelemmel a 6-7. pontokra – javasoljuk hatályon kívül helyezni.

Az új csoport indításánál biztosítani kell a jogszabályban előírt szakmai létszámot, azaz a 2 fő kisgyermeknevelőt csoportonként, illetve 2 csoport esetén 1 dajkát. A jelenlegi álláshelyet (2,5 álláshely kisgyermeknevelő és 0,5 álláshely dajka) figyelembe véve ez még 1,5 álláshely kisgyermeknevelő és 0,5 álláshely dajka betöltését igényli.

A feladatellátásra 1.482.000 Ft állami támogatás igényelhető, míg a kiadás, mely tartalmazza a plusz két álláshely 3 havi bérköltségét, járulékait, továbbá a dologi és a felhalmozási kiadásokat, 1.727.000 Ft, a kettő különbözetét kell önkormányzati forrásból hozzátenni, ami 245.000 Ft-ot jelent. A második bölcsődei csoport beindításának 2018. évre vonatkozó 2.152.000 Ft önkormányzati saját forrás szükséges, melyet a 2018. évi költségvetésének terhére kell biztosítani.

Kérem a tisztelt képviselő-testületet a döntések meghozatalára.

**1. H a t á r o z a t i j a v a s l a t :**

**a Bátaszéki Óvoda, Bölcsőde és Konyha bölcsődei intézményegységének létszámbővítésére**

Bátaszék Város Önkormányzatának Képviselő-testülete

1. egyetért a Bátaszéki Mikrotérségi Óvoda, Bölcsőde és Konyha intézményben a bölcsőde intézményegység tekintetében a dolgozó létszám 2 fővel történő – 1,5 álláshely kisgyermeknevelő és 0,5 álláshely dajka – létszámbővítését 2017. szeptember 1-jétől azzal, hogy
2. a létszámbővítéshez szükséges fedezetet az önkormányzat 2017. évi költségvetésében biztosítja, egyben
3. felkéri a város jegyzőjét, hogy az önkormányzat 2017. évi költségvetéséről szóló rendelet módosításáról gondoskodjon.

Határidő: 2017. augusztus 31.

Felelős: Kondriczné dr. Varga Erzsébet jegyző

(a határozat megküldéséért, a költségvetési rendelet módosításáért)

Határozatról értesül: MOB igazgatója,

BKÖH pénzügyi iroda,

irattár

**2. H a t á r o z a t i j a v a s l a t :**

**a Mikrotérségi Óvoda és Bölcsőde Intézmény-fenntartó Társulása társulási megállapodásának 2. számú módosítására**

Bátaszék Város Önkormányzatának Képviselő-testülete

1. a Magyarország helyi önkormányzatairól szóló 2011. évi CLXXXIX. törvény 88. §-ban foglaltak alapján a 266/2015.(XI.26.) önk.-i határozattal elfogadott Mikrotérségi Óvoda és Bölcsőde Intézmény-fenntartó Társulás társulási megállapodásának 2. számú módosítását a határozat melléklete szerinti tartalommal és *2017. szeptember 1-jei hatállyal* jóváhagyja,
2. felhatalmazza a város polgármesterét a társulási megállapodás módosításának aláírására.

*Határidő:* 2017. június 30.

*Felelős:* Kondriczné dr. Varga Erzsébet jegyző

(a határozat megküldéséért) és

Dr.Bozsolik Róbert polgármester

(a társulási megállapodás aláírásáért)

*Határozatról értesül:* érintett települések polgármesterei

MOB igazgatója

Bátaszéki KÖH pénzügyi iroda

irattár

**Mikrotérségi Óvoda és Bölcsőde Intézmény-fenntartó Társulása társulási megállapodásának 2. számú módosítása[[1]](#footnote-1)**

**Bátaszék Város Önkormányzata** (7140 Bátaszék, Szabadság u. 4.) képviseli: **Dr. Bozsolik Róbert** polgármester,

**Alsónyék Község Önkormányzata** (7148 Alsónyék, Fő u. 1.) képviseli: Dózsa-Pál Tibor polgármester, és

**Pörböly Község Önkormányzata** (7142 Pörböly, Óvoda u. 1.) képviseli: Sipos Lajos polgármeter (a továbbiakban együttesen: **Önkormányzatok**) között létrejött Mikrotérségi Óvoda és Bölcsőde Intézmény-fenntartó Társulása társulási megállapodását (a továbbiakban: Megállapodás) *2017. szeptember 1-jével* az alábbiak szerint módosítják:

**1. A Megállapodás III. fejezet 1.1. pontja helyébe a következő rendelkezés lép:**

**„1.1. Neve:** Bátaszéki Mikrotérségi Óvoda, Bölcsőde és Konyha (a továbbiakban: Óvoda)”

**2. A Megállapodás III. fejezet 1.3. pont b) alpontja helyébe a következő rendelkezés lép:**

**„**b) Konyhai egység – 7140 Bátaszék, Budai u. 11.**”**

**3. A Megállapodás III. fejezet 2.) pont d) alpontja helyébe a következő rendelkezés lép:**

**„d)** az adott évben, illetve az adott nevelési évben indítható bölcsődei, óvodai csoportok és az intézményi dolgozói álláshely számának meghatározása, a maximális csoport létszámtól való esetleges eltérés engedélyezése;**”**

**4. A Megállapodás III. fejezet 2. pontja a következő e) ponttal egészül ki a további szerkezeti egységek számozásának értelemszerű megváltozásával:**

„e) a bölcsőde szakmai programjának jóváhagyása;”

**5. A Megállapodás IV. fejezet 2. pontja a következő f) ponttal egészül ki:**

„f) gyakorolja az igazgató felett az egyéb munkáltatói jogokat.”

**6. A Megállapodás IV. fejezet 4.1 pontjában szereplő** „– e megállapodás 2. melléklet a.) pontja szerinti –**„ szövegrész helyébe a** „– e megállapodás 2. melléklete szerinti –” **szövegrész lép.**

**7. A Megállapodás IV. fejezet 5.2. pontjában szereplő** „– e megállapodás 2. melléklete b.) pontjában foglaltak szerint –” **szövegrész helyébe az** „– a mindenkori költségvetési törvény 2. melléklete kiegészítő szabályok szerint –” **szövegrész lép.**

**8. A Megállapodás V. fejezet 1.5 pontja a következő mondattal egészül ki:**

**„**Amennyiben a bölcsődei ellátást Alsónyék és Pörböly községek közigazgatási területén élők is igénybe veszik, úgy a bölcsőde fenntartási költségeihez az igénybevétel arányában hozzájárulást kötelesek fizetni.”

**8. A Megállapodás 2. melléklete helyébe jelen megállapodás 1. melléklete lép.**

Szerződő felek jelen megállapodást, mint akaratukkal mindenben megegyezőt jóváhagyólag írták alá.

Bátaszék, 2017. június ….

**Dr. Bozsolik** Róbert **Dózsa-Pál** Tibor **Sipos** Lajos

polgármester polgármester polgármester

Bátaszék Város Alsónyék Község Pörböly Község Önkormányzata Önkormányzata Önkormányzata

1. A megállapodás módosítását Bátaszék város képviselő-testülete a önk.-i határozatával, Alsónyék község képviselő-testülete a önk.-i határozatával, míg Pörböly község képviselő-testülete a határozatával hagyta jóvá. Hatályos -étől. [↑](#footnote-ref-1)